א הו ב ת י
אֲהוּבָתִי – הִיא אִי אוֹ יַבָּשָׁה?; יָמִים עוֹבְרִים עָלַי בְּשִׁיטוּטִים.; יֵשׁ וְהָעַיִן מִשְׁתַּהָה – הָיִינוּ כָּאן?; אֲבָל קְרִיאַת הַצִּרְצָרִים; נִדְמֵית מְעַט שׁוֹנָה.; אֲהוּבָתִי – הִיא שְׂדֵה פְּרָחִים; אוֹ שְׂדֵה חִטָּה? קִמּוּר הָהָר, חַמּוּק הַנַּחַל –; מִסְתּוֹרָהּ אוֹ מִנְחָתָהּ?; הַנּוֹף גּוֹאֶה מִמְּכָלַי, שׁוֹטֵף אֶת הַכָּחֹל; הָאֵינְסוֹפִי שֶׁל הַמַּסָּע.; אהוּבָתִי, אִם אַתְּ שׁוֹמַעַת אֶת רַגְלַי,; אִם בְּאַפֵּךְ הָאַיָּלִי אַתְּ חָשָׁה; בִּפְרֻדּוֹת הַשְּׁאֵלָה אֲשֶׁר מַדִּיף גּוּפִי,; הַאִם תְּשַׂרְטְטִי בְּפַרְסוֹתַיִךְ אֶת דַּרְכִּי?; הַרְאִי לִי אֶת מְאוּרָתֵךְ, אֶת כָּל פֵּרוֹת אַרְצֵךְ.; הַרְאִי לִי אֶת הַמַּעְיָן מִמֶּנּוּ, לְעֵת עֶרֶב, אַתְּ שׁוֹתָה.; 